Daniel 5 - bulveren - Biblebox\n2 Когато вкуси виното, Валтасар заповяда да донесат златните и сребърните съдове, които баща му Навуходоносор беше изнесъл от храма, който беше в Ерусалим, за да пият от тях царят и големците му, жените му и наложниците му.\n3 Тогава донесоха златните съдове, които бяха изнесени от храма на Божия дом, който беше в Ерусалим; и царят и големците му, жените му и наложниците му пиеха от тях.\n4 Пиеха вино и хвалеха боговете от злато, сребро, бронз, желязо, дърво и камък.\n5 В същия час се появиха пръсти на човешка ръка и пишеха срещу светилника по мазилката на стената на царския дворец; и царят видя частта от ръката, която пишеше.\n6 Тогава лицето на царя пребледня и мислите му го уплашиха, така че ставите на бедрата му се разхлабиха и коленете му се удряха едно в друго.\n7 Царят извика силно да въведат гадателите, халдейците и гледачите. И царят проговори и каза на вавилонските мъдреци: Който прочете това писание и ми изяви значението му, ще бъде облечен в мораво, златна огърлица ще се окачи на шията му и ще бъде третият властник в царството.\n8 Тогава влязоха всичките царски мъдреци, но не можаха да прочетат писанието, нито да известят на царя значението му.\n9 Тогава цар Валтасар много се изплаши, лицето му пребледня, а големците му се смаяха.\n10 Поради думите на царя и на големците му царицата майка влезе в дома на пира. И царицата майка проговори и каза: Царю, да си жив до века! Нека не те плашат мислите ти и да не пребледнява лицето ти!\n11 Има мъж в царството ти, в когото е духът на светите богове. И в дните на баща ти в него се намериха просветление, разум и мъдрост като мъдростта на боговете. И цар Навуходоносор, баща ти, го постави за началник на книжниците, на гадателите, на халдейците и на гледачите, царю,\n12 защото превъзходен дух и знание, разум, тълкуване сънища, изясняване на гатанки и разрешаване на трудности се намираха у този Даниил, на когото царят даде името Валтасасар. Нека сега бъде повикан Даниил, и той ще изяви значението.\n13 Тогава Даниил беше въведен пред царя. Царят проговори и каза на Даниил: Ти ли си Даниил, от пленените от Юда, които баща ми, царят, доведе от Юда?\n14 Чух за теб, че духът на боговете бил в теб и че просветление, разум и превъзходна мъдрост се намирали в теб.\n15 И сега мъдреците и гадателите бяха въведени пред мен, за да прочетат този надпис и да ми известят значението му, но не можаха да изявят значението на това нещо.\n16 И аз чух за теб, че си могъл да тълкуваш и да разрешаваш трудности; ако можеш сега да прочетеш написаното и да ми съобщиш значението му, ще бъдеш облечен в мораво, златна огърлица ще се окачи на шията ти и ще бъдеш третият властник в царството.\n17 Тогава Даниил отговори и каза пред царя: Нека даровете ти останат за теб и дай подаръците си на друг! Но все пак аз ще прочета на царя написаното и ще му съобщя значението му.\n18 О, царю, Всевишният Бог даде на баща ти Навуходоносор царство и величие, слава и великолепие.\n19 И поради величието, което му даде, всичките народи, племена и езици трепереха и се бояха пред него. Когото искаше, убиваше и когото искаше, оставяше жив; когото искше, възвишаваше и когото искаше, унижаваше.\n20 Но когато сърцето му се надигна и духът му закоравя в гордостта, той беше свален от царския си престол и славата му се отне от него.\n21 И беше изгонен измежду хората, сърцето му стана като на животните и жилището му беше между дивите магарета; хранеха го с трева като говедата и тялото му се мокреше от небесната роса, докато позна, че Всевишният Бог владее над царството на хората и поставя над него когото иска.\n22 А ти, негов сине, Валтасаре, не си смирил сърцето си, въпреки че знаеше всичко това,\n23 а си се надигнал над Господаря на небесата. И донесоха пред теб съдовете на дома Му и ти и големците ти, жените и наложниците ти пихте вино от тях; и ти хвали боговете от сребро, от дърво и от камък, които не виждат, нито чуват, нито разбират — а Бога, в чиято ръка е дишането ти, и в чиято власт са всичките ти пътища, не прослави.\n24 Затова, от него е била изпратена частта от ръката и е било написано това писание.\n25 И това е писанието, което е било написано: Мене, мене, текел, уфарсин.\n26 Това е значението на това нещо: Мене: Бог е преброил дните на царството ти и ги е свършил.\n27 Текел: Претеглен си на везните и си намерен недостатъчен.\n28 Перес: Царството ти се раздели и се даде на мидяните и персите.\n29 Тогава Валтасар заповяда и облякоха Даниил в мораво, окачиха златна огърлица около шията му и прогласиха за него, че ще бъде третият властник в царството.\n30 В същата нощ Валтасар, царят на халдйците, беше убит.\n31 И мидянинът Дарий получи царството, когато беше на шестдесет и две години.


Битката за титлата ще е жестока: Лудогорец скача на Черно море за задължителна победа | 7 Dni Sport\nЛудогорец е на крачка от спечелването на осмата поредна титла в Първа професионална лига. Макар да показаха доста колебния през сезона, “Орлите” останаха на върха кръг преди края и сега само от тях зависи дали ще ликуват отново. Днес те се изправят срещу Черно море в търсене на задължителна победа на “Лудогорец Арена”. Вземат ли трите точки, златните медали са за тях. Теоритично те могат да са шампиони и при равенство или загуба, но тогава трябва да разчитат, че ЦСКА няма да победи Ботев (Пловдив) на “Армията”.\nНа пръв поглед изглежда, че Лудогорец не би трябвало да има проблем срещу Черно море. Варненци се очаква да пристигнат в доста осакатен състав без контузените Цветомир Панов, Георги Божилов и Радослав Василев. Очаква се треньорът Илиан Илиев да даде почивка и на Георги Илиев, Виктор Генев, Петър Витанов и Пламен Димов. Това означава, че “Моряците” ще са в доста екпериментален състав.\nОт друга страна обаче Черно море е с позитивен баланс серщу Лудогорец през този сезон. В досегашните три мача варненци имат 2 победи и 1 загуба. Те паднаха лошо с 1:5 през есента на “Лудогорец Арена”, но след това на два пъти победиха разградчани с 1:0 и с 2:1 на “Тича”. Сега те се канят отново да объркат сметките на своя съперник и да му подложат крак по пътя към титлата.\nЛудогорец също има своите проблеми преди мача. Наказани са Клаудиу Кешерю и Станислав Манолев, а с контузии са Марселиньо и Вандерсон. Това сериозно обърква плановете на треньора Стойчо Стоев, който ще трябва да прекрои състава си. Очаква се той да пусне на терена Илиев на вратата и Сисиньо, Моци, Григоре и Недялков пред него в защита. Дяков и Анисе ще бъдат опорните халфове, а Юсеин ще действа като плеймейкър. Лукоки и Бакалов ще бъдат на двете крила, а Шверчок ще води атаката.\nЗа Черно море пък се очаква да стартират Китанов под рамката и пред него Костадинов, Станчев, Енчев и Попов в отбрана. Андраде и Панайотов ще действат в средата на терена, а Фенуш и Мирчев ще бъдат на крилата. В атака ще започне Жоржиньо, а зад гърба му ще го подкрепя Кики.\nЛУДОГОРЕЦ: Илиев, Сисиньо, Моци, Григоре, Недялков, Дяков, Анисе, Юсеин, Лукоки, Бакалов, Шверчок\nЧЕРНО МОРЕ: Китанов, Костадинов, Станчев, Енчев, Попов, Андраде, Панайотов, Кики, Фенуш, Жоржиньо\npreviousДиректор обяви раздялата си с Левски! Причината е шокираща\nnextБерое и Левски излизат в битка за чест в протоколен мач под Аязмото


Диригент твърди, че Филхармонията мами със схеми за източване на субсидии - Площад Славейков\nДиригент твърди, че Филхармонията мами със схеми за източване на субсидии\nИлия Михайлов с интервю срещу и. д. директора на културния институт Виктор Стоянов\n„На хартия като за пред Министерството всичко изглежда перфектно, а ние пеем пред празни зали“, твърди диригентът Илия Михайлов.\nСхеми как Софийска филхармония мами държавата, описва в интервю пред сайта „Гласове“ диригентът на Хоровата капела „Светослав Обретенов“. Илия Михайлов твърди, че около оркестъра съществува обръч от фирми, които изкупуват билетите в зала „България“ по 8 лв. и срещу всеки държавата им превежда държавна субсидия по 42 лв.\nВариантите за източване на субсидиите във Филхармонията, посочени в интервюто, са следните:\n„Схема № 1. Примерно някакъв бизнесмен посредством обръч от фирми изкупува за концертите на филхармонията или на хора средно по 600 билета Х 8 лева = 480 лева (вероятно има предвид 60х8 лв. – бел. ред.). Тези билети се отчитат като продадени от филхармонията и за тях се взима от Министерство на културата държавната субсидия по 42 лв., или общо 25 200 лв. По този начин се осигуряват пари за заплати и разходи. След това към някоя от фирмите от обръча се връщат и осчетоводяват до 20%, или 5000 лева под формата на услуги – консултантски, пиар, афиши, флаери и т. н. Дали той връща от тези 5000 лева нещо на директора или зам.-директорката, не знаем, но изглежда логично да предположим. Резултатът е, че на хартия като за пред министерството всичко изглежда перфектно, а ние пеем пред празни зали. Тази схема спокойно може да се завърти около 7-8 до 10 пъти месечно;\nСхема № 2. Фондация „Америка за България“ организира съвместно концертите на „Фортисимо“ с филхармонията по следния начин: „Америка за България“ плаща високи хонорари на известни солисти – като цигуларя Светлин Русев, диригента Максим Ешкенази, актьорите Юлиан Вергов и Анна Пападополу, рапъра Криско, поп певеца Графа. Правят се популярни концерти – приказки за някой инструмент. Това е английски готов формат, преведен и адаптиран за българи. Всички билети се продават по 7 лева, заради което субсидията на продаден билет за филхармонията е намалена от 70 на 42 лева. Филхармонията от своя страна с бюджета си плаща хонорари на музикантите от оркестъра, предоставя безплатно зала „ България” и прави афиши. Концертите имат голям успех, направена е връзка с инспектората на Министерство на образованието, водят се ученици под строй – с подарени билети, купени от фирмите на съответния бизнесмен;\nСхема № 3. Канят се да се изявяват всякакви хора в зала „ България”, като билетите се отчитат за продадени от името на филхармонията и се взема субсидията от 42 лв. на продаден билет. Пример: Недялко Йорданов и Хайгашот Агасян. Или Ансамбъл за народни песни и танци с ръководител Ганчо Гавазов. Затова се надяваме Министерството на културата да разбере проблема и да вземе спешни мерки. Иначе от филхармонията и славната зала „България“ ще остане само името, но без никакво съдържание.“\nДиригентът Илия Михайлов\nСпоред диригента на Хоровата директорът на Филхармонията не е подходящ за поста, който заема:\n„Бяхме много шокирани от назначението на Виктор Стоянов, но в началото не обърнахме внимание. Мислехме, че е временно, докато се организира конкурс, за да може някоя сериозна, авторитетна личност да поеме ръководството на филхармонията. Изключително неприятно впечатление ни направи, че Стоянов веднага представи екипа си, взе една от цигуларките от последния пулт и я назначи за заместник-директор. И без да има право да прави някакви структурни промени, тя сама си написа длъжностната характеристика за нещо като главен мениджър, главен не знам какво си, едва ли не бащица на цялото това нещо.\nМислехме, че става дума за хора, които ще придвижват документацията, за да се изплащат заплатите, за да не се провали сезонът, в който всичко е уговорено и т.н. И каква стана тя? Този човек е безкрайно зависим и некомпетентен за управленец, просто защото не е управлявал нищо в живота си. Филхармонията обаче не е кошче за отпадъци. Като е толкова добър, да си го бяха задържали в министерството. В момента, един вид, търсим назначения на такива момченца, протестъри, които осребриха недоволството си и излъгаха свестните хора от протестите. Познавам много от тях, те излизаха без други конюнктурни и други цели, за да се облагодетелстват. Бяха просто честни, недоволни хора, без задни мисли.\nТук обаче имаме работа с една друга класа хора, които отидоха да протестират, за да прескочат някакви етапи в биографията си. Така от господин Никой и нито един работен ден в някакво учреждение Виктор Стоянов изведнъж получава като първа работа зам.-министерски пост. Използваха кризата във филхармонията, когато махнаха стария директор Явор Димитров и уж докато организират конкурс след два-три месеца. Може да имаме забележки към него, може всичко да се каже, но не и че не е професионалист и доказан ръководител. Вместо това назначават човек без никакъв опит за директор.“\n„Площад Славейков“ научи, че диригентът Илия Михайлов и неговият и.д. директор са в конфликт, тъй като договорът на Михайлов е изтекъл и Стоянов е решил да проведе конкурс за поста. Потърсихме Виктор Стоянов за коментар на схемите, описани от диригента на Капелата, по-късно ще публикуваме позицията му.


Синята коалиция представи предизборната си програма | Пламен Даракчиев\nОтпаднаха съмненията ми и по втория проблем. С моя скромен принос като експерт /но най-вече на доц. Милена Стефанова/ в платформата бе конкретизирана и реформата в местното самоуправление. По специално децентрализацията, създаването на второ ниво и съответно области на базата на сегашните планово-икономически региони.\nЩо се отнася до реформата в съдебната власт /още по-точно казано разделението на властите/, нещата вече са узрели достатъчно и общественото мнение ще бъде на страната на Синята коалиция. Надявам се тази подкрепа да получи материален израз във вид на бюлетини с № 11 в изборните урни. Както на европейските, така и на парламентарните избори. Имам, обаче известни резерви по отношение на местната реформа. Мисля, че нейните мащаби и евентуални трудности ще изненадат един хубав ден /дай боже!/ не само българските граждани, но и лидерите на самата Синя коалиция.\nНе е задължително изненадата да е неприятна. Ако бъдещото дясно коалиционно правителство успее да стартира местната реформа и да насрочи избори за областни съвети, примерно до средата на идната година, може да настъпят доста сериозни промени в платформата. Така например, задачата за рехабилитация на 80 процента от третокласните пътища /а, защо не е второкласните/ може да се окаже грижа не толкова на правителството, колкото на регионалните власти. Със сигурност местната реформа може да свали от плещите на кабинета и други нелеки задачи в различни сфери, като например образование, здравепозване, социална политика и пр. Да не говорим пък за управлението на парите от европейските фондове.\nЕто защо, аз мисля, че истинското предизвикателство в програмата не са толкова антикризисните мерки. Едва ли някой се съмнява, че в Синята коалиция има достатъчно потенциал и опит, за да бъде свършена добре работата в тази посока. Истинското предизвикателство в тази програма са именно мерките за установяването на върховенство на закона и за политическа децентрализация.\nИ накрая спокойно мога да кажа, че за първи път политическа партия у нас сочи ясно пътищата към тези толкова важни политически реформи.\n* В споразумението бяха изразени твърде предпазливите идеи за разширяване на финансовата самостоятелност на общините и за реформа в прокуратурата.


Арт. №: FRBSC7P\nСмесителят за вграждане на Ferro съчетава в себе си финес и стил, с функционалност и ергономичност на дизайна.\nКорпусът е изработен от високачествен месинг, с хром покритие за защита от влагата. Клик-клак изпразнителят регулира водната струя, а керамичния механизъм предпазва от проникване на влага.\nС това удължава живота на продукта, така че да може да ви служи възможно най-дълго.\nСмесителите Ferro се изработват с висококачествени материали, като визуалното представяне не е за сметка на качеството.\nВграден разпределител за превключване на водната струя\nС включени компоненти за монтаж


Арттерапия за деца - Моето бебе и аз | Моята бременност\nАрттерапията е мултисензорна, творческа и развива въображението и потенциала на детето, неговото изразяване, способността му да се справя в различни ситуации, неговата спонтанност и умения за игра.\nДецата са вродено креативни, за тях е много по-лесно да нарисуват картина, отколкото да отговарят на въпроси директно. Те се разкриват чрез образи, цветове и форми, чрез историите и героите на своето въображение. Целта на задачите в тези карти е с арттерапевтични провокации да се даде възможност на детето да развие своите силни страни, да открие ресурси, да се справи със своите емоционални реакции.\nТози комплект съдържа 22 карти с творчески провокации за приложение в работата с деца. Проектите представляват популярни арттерапевтични техники за диагностика и лечение, които могат да бъдат използвани като допълнение към вече установена терапевтична практика или самостоятелно в индивидуални срещи с деца или в група. Повечето задачи са подходящи за деца на възраст между 4 и 11 години, но някои могат да бъдат адаптирани според нуждите и ситуацията на детето. Проектите могат да бъдат изпълнени и в домашни условия, като родителят съпровожда детето в процеса на създаване на творческия продукт. Важно е обаче родителят да не влиза в ролята на терапевт за детето си, а да остане просто любопитен наблюдател – да не коригира, а да поощрява; да не изважда заключения, а да бъде отворен да чуе и разбере.\nЗа кого са предназначени картите?\nКомплектът е ценно помагало за всички, работещи с деца – социални работници, психолози, ресурсни учители, студенти, както и за родители, които биха искали да разберат детето си по-добре и да го подкрепят в неговото емоционално и творческо развитие.\nОбясненията към всяка карта в отделна книжка подкрепят работата на специалиста и дават ценни насоки за анализ и лечение.\nМоже да използвате к артите по 2 начина:\n2. Ако детето може да чете, може да влезете в игра и да симулирате „изненада", която детето ще получи, ако си избере една карта. Разстилате комплекта пред него, като картите са обърнати с гръбчето нагоре. Може да видите реакцията на детето, когато получи „изненадата" си.\nВсички проекти са практически и включват използването на основни художествени материали. Добре е да подготвите набор от нови и привлекателни за използване материали за рисуване, колаж и моделиране. Вашата „кошница" трябва да включва:\n• комплект маслени пастели,\n• сухи пастели,\n• цветни моливи,\n• темперни бои,\n• водни бои,\n• бои за пръсти,\n• кадастрон – формат А4 и А1,\n• цветни хартии за декупаж,\n• някои материали за кинкалерия.\nДруго важно условие за провеждане на арттерапевтична сесия е спокойно и изолирано място, без музика за фон. Музиката е сама по себе си мощно терапевтично средство и може да се намеси в процеса на творчество, затова е добре да не се използва, освен ако не е с конкретна цел.\nВажни умения за работа с арттерапия:\nЗа професията на арттерапевта е необходимо специализирано обучение в конкретната дисциплина. Но дори и да нямате квалификация, важно е да спазвате следните много основни правила:\n- Не анализирайте! Не тълкувайте изображенията на детето, а го оставете то да обясни само. Онова, което вие виждате в рисунката на детето, може да бъде вашата собствена проекция. Например черният цвят невинаги означава нещо негативно и лошо – както едно детенце каза, това е „цветът на Батман!". Не сочете с пръст в рисунката на детето и не питайте: „Какво е това?" или „Защо нарисува това?" – нека детето обясни в свободна форма всичко, което сметне за добре. Понякога за децата е толкова ясно, че са нарисували например лисица, че ако вие не разберете, че това е лисица, детето го чувства като свой неуспех.\n- Давайте пространство! Не коригирайте изображенията на детето и не му помагайте, не правете нищо вместо него. Насърчете неговото свободно изразяване, помогнете му да преодолее страха от грешки и да се отпусне, поощрете неговото въображение и разказване. Ако детето е на по-малка възраст или със затруднено развитие, адаптирайте задачите според неговите нужди. Влизането в роли и играта вършат работа вместо думите.\n- Бъдете вдъхновяващи! За да подходи детето с интерес и ентусиазъм, е необходимо да усети вашата подкрепа и отвореност, вашата готовност да се включите. Събудете детето в себе си!\nИмайте предвид, че работата с деца е винаги работа с цялото семейство. Ако детето има проблем, то той най-често означава симптом за неравновесие в цялата семейна единица. Необходимо е да споделяте своите наблюдения с родителите на детето и да дадете насоки за обща работа. Не трябва да се търси „как да коригираме детето", а „какво се опитва да ни каже то чрез своя симптом, което е важно за цялото семейство". Някои от терапевтичните упражнения могат да се дават и за работа в двойка родител - дете или дори с цялото семейство.\nАко имате нужда да получите консултация или супервизия за вашата арттерапевтична работа с клиенти, може да се обърнете към нас!\nИнститут за терапия и експресивни изкуства – София е пресечна точка за терапия и изкуство, за психология и творчество, за деца и големи, за идеи и практика. Основната цел на това пространство е да бъде територия на лечителен процес чрез творчество и осъзнаване, като предоставя форми на себеизследване чрез арттерапия, холистично консултиране, семейни констелации, енергийни и алтернативни методи. Предлага обучения, терапевтични групи, индивидуални консултации, благотворителни и социални събития.\nТова е пространство за подкрепа, в което специалисти и търсещи, деца и родители, двойки и семейства намират начини на изразяване, общуване, учене.\nПълна информация и контакти може да намерите тук: www.artstherapyinstitute.bg\nИма магистърска степен по Експресивна арттерапия от European Graduate School, Саас – Фе, Швейцария, и бакалавърска степен по психология от American University of London, UK. Хоноруван преподавател по арттерапия в Нов български университет и водещ на семинари, обучения и терапевтични групи. Специализирала е в широк спектър от психологически и енергийни методи на работа като лекуване на травми от детството, консултиране, семейна терапия, групи за себеизследване и медитации. Водила е семинари в редица страни, сред които Гърция, Турция, Русия, Литва, Мексико, Италия и др. От 2004 г. работи с възрастни, деца и двойки, като използва методите на семейната терапия, системните семейни констелации, терапия на детски травми и експресивните изкуства в индивидуална и групова терапевтична работа.\nПоследна редакция Сряда, 27 Септември 2017 15:00\nОще в категорията: « Как да възпитаме бъбривец?


Изповед: Учителите работим със страх от ученическа агресия и родителско своеволие – Мрежа на учителите новатори\nЗаконът е натоварил нас педагозите да носим отговорност за здравето и живота на децата. За мен като учителка, а предполагам и за всички колеги, най-важната от всичките ми ежедневни задачи, е да опазя живота на възпитаниците си.\nПреди преподаването, преди възпитаването, преди написването на поредния доклад или справка, това е най-важна отговорност.\nИ затова всеки ден учителите отиваме на работа със страх – със страх за живота на друг.\nНие не се безпокоим от това, че ще бъдем нападнати с юмруци и ритници. Изтърпявали сме ги. Безпокоим се от това, че не можем да предвидим детските действия, за да ги предотвратим. Ще илюстрирам този страх. Своенравна 11-годишна ученичка, преди да замине през пролетната ваканция на зелено училище с учителите си в крайграничен град, успява през фейсбук да се свърже с местни младежи. Целта на девойката е да се забавлява. За кореспонденцията с младежите не знаят родителите, не подозират и учителите, с които детето пътува. В градчето се осъществява срещата на тийнейджърката с момчетата, между които има и мъже над 18-годишна възраст, но по една щастлива случайност ръководителят на групата вижда рандевуто от терасата и се намесва светкавично. Бихте ли ми казали, кой щеше да носи наказателна отговорност, ако тази ученичка бе отвлечена? Или пък изнасилена? Учителят, ще кажат всички, въпреки че той няма как да стои до всеки ученик, във всяка хотелска стая. Камо ли да има достъп до фейсбука на всеки.\nПитам се дали при нещастен инцидент някой ще се сети да потърси сметка и на родителите за слаб родителски контрол? Защото отговорността за децата, техните контакти, действия и постъпки трябва да е преди всичко семейна, а след това училищна.\nСъвременният български учител има и други страхове. И те са свързани с родителите и с техните неадекватни реакции – напоследък семействата на някои деца се превърнаха в проблем, по-сериозен от този на самите деца. В елитна столична гимназия миналата учебна година ученик заспал в час. Преподавателят и останалите гимназисти забелязали това. Учителят тупнал с тетрадката по чина, за да събуди младежа. Той се сепнал и, разбира се, почувствал се неудобно. На другия ден обаче родителите на сънливеца се жалвали официално, че преподавателят е стресирал тяхното дете и го обвинили, че неговата грубост може да доведе до сериозни здравословни проблеми. Изводът за всички учители е, че трябва да внимават как събуждат учениците от сън, за да не пишат после обяснения. Случката е забавна, но и показателна. Ако моят син бе заспал в час, щях да се запитам какво е правил цяла нощ и защо е бил толкова уморен? И тук отново опираме до родителския контрол. Знаят ли майките и бащите какво правят децата им? Преди няколко години направих изследване за дипломната си работа на тенденциите за изграждане на зависимост при 10-годишни деца от Интернет, компютърни и видеоигри. Анкетата бе анонимна. Оказа се, че 25% от обхванатите ученици са стояли посред нощ пред монитора съвсем необезпокоявани от родителите си, за да се отдадат на любимото занимание. Специалистите посочват, че децата със среднощни волности пред компютъра са разсеяни, с ниска концентрация, раздразнителни, а прагът им на търпимост много нисък, откъдето идва и агресията им.\nВсеки учител се страхува за децата. Всеки от нас се страхува и от децата – по-точно от проявяваната от тях агресия. Защото в училище ние носим отговорност не само за своите, но и за техните действия и постъпки. Агресията при учениците в училище и извън него стана такова ежедневие, че не ме впечатли дори статистиката, която МОН оповести в началото на тази година. Образователното ведомство изнесе информация, че случаите на физическо насилие в българските училища за 2016 година са били 2270, а тези, в които е бил използван вербален тормоз – 2700. От министерството уточниха още, че статистиката им е от официално регистрирани сигнали. Експертите смятат, че има още много случаи на тормоз, но за него не са подадени жалби от родители. И това е напълно вярно.\nАз няма да преповтарям и да нищя драстичните случи на посегателство от страна на ученик върху учител заради оценка или пък на недоволен родител, тръгнал да вдига ръка срещу преподавателката на детето си пред втрещените погледи на невръстни деца. Тези инциденти, както и много други, минаха и заминаха. Само дето в общественото пространство не се чу има ли наказан. Всеки учител, работещ с деца, може да посочи някои от корените на агресията, без да е психолог. Нейните признаци се долавят още от ранна възраст. И може би и ние, като държава и общество, сме виновни за това.\nНе е никаква тайна, че в големите градове, особено в София, където има много деца съществува проблем с настаняването им в детските градини. Малките пък и големите детски заведения заради делегираните бюджети приемат в група понякога и до 38 деца. Занималните на старите детски градини са малки. Малчуганите нямат никакво пространство за игри и занимания. Учителите вършат чудеса, за да протече образователен процес, а при такава бройка е изключено да се обърне внимание на всяко дете. В една такава претъпкана и шумна занималня дете с по-нисък праг на раздразнителност няма как да не стане агресивно. То удря, рита, хапе, скубе, пищи, плаче, хвърля, чупи, самонаранява се. Да не говорим за проявите на деца със специални образователни потребности (СОП), чиито родители не вземат мерки с детето да работят специалисти. Те живеят в една такава среда, която ежеминутно ги провокира към агресия – ако някой е седнал на стола им, взета е тяхна играчка и т.н. Поставете се на мястото на учителя. Вместо с уроци и образование, се налага педагогът да се превърне в укротител, усмирител и бранител. Защото той е отговорен за живота на всички свои деца. В случая става отговорен и заради безхаберието на родители. Защото вместо да потърсят пътища за решение на проблема си, те заявяват, че се нуждаят не от логопед или психолог, а от гледач. Всичко това го знам не от разкази на други, а от личен опит. По-късно в училище подобни деца започват да се чувстват непълноценни, озлобяват се и стават още по-агресивни. Най-опасното при тях е непредсказуемостта. Грабват стол или скачат с юмруци върху някого без причина. В тази ситуация учителят е оставен да се справя сам – по време на час, в междучасие, на двора, извън училище. Да се справи с детето и да опази живота на още 24. Да, училището осигурява подкрепяща среда за такива деца, но няма как един психолог в училище с 1200 ученика да се справи сам с всеки, който има нужда от неговата помощ. Ако в училището има 20 деца със СОП как един психолог да направи индивидуален график на всеки и как да попълни умопомрачителната документация, която се изисква за това. В тази ситуация няма как един учител да не изпитва страх, когато се отправя към работното си място.\nСтатистиката на инциденти с агресия в училище говорят, че държавата и ние като общество трябва сериозно да се замислим върху превенцията на това явление. Тук е мястото да разкажа още една истинска история. Тя се е разиграла в столично училище в края на миналата учебна година (май 2017 г.). По подобие на телевизионното предаване „Господари на ефира“, където за достойни постъпки връчват приз „Бяла лястовица“, ръководството на споменатото училище решава да изпраща благодарствени писма до семействата на свои ученици, които спазват училищните правила и не влизат в конфликти. Инициативата била предприета като малка стъпка срещу агресията сред подрастващите. Психологът и учителите в школото напълно правилно са сметнали, че в семейството децата получават основното си възпитание. Че родителите са тези, които насочват и помагат на децата да осъзнаят желанията си, мотивите и постъпките си и да ги научат как да решават конфликти. За училището е отредена ролята да подкрепя добрите модели на поведение и да подобри уменията на учениците да спазват етичните норми. Три поредни години благодарствени писма са получили десетки семейства, чиито деца винаги били с подготвени домашни и уроци, винаги са се държали учтиво, нямали агресивни прояви, били отзивчиви, помагали на съученици, работели в екип и не злепоставяли с думи и действия родителите, учителите и съучениците си. Начинанието имало голям успех и се отразило върху поведението на децата. Тази година обаче група анонимни родители на първокласници се почувствали обидени, написали жалба чак до МОН и посочили, че благодарствените писма са …дискриминация. Извинете, но не разбрах. Да не би да се очаква екипът на въпросното училище да отличи насилници и деца с прояви. А не са ли дискриминация ругатните, псувните и дори ученическите побои над учители? В последните години се наблюдава растяща тенденция към активизиране на родителското своеволие. Бащи и майки гледат под лупа дейността на всеки един учител. Дебнат за грешка и очакват от преподавателя да им поднесе всичко, което те очакват. Родителят започна да се вживява като клиент. Демонстративно размахва пръст на преподавател, заплашва и крещи гневно пред погледа на детето си, а това също е проводник за вербалната и физическата агресия на подрастващите. Може би институциите, свързани с образованието, трябва да намерят начини и механизми да озаптят родителското своеволие като един от преките пътища за словесното и физическо насилие.\nМиналата година гледах първокласници на т. нар. лятна занималня. Повечето училища ги сформираха, за да има кой да се грижи за децата и през лятото, докато родителите са на работа. С колежките ми заведохме децата в градинката при Руската църква в столицата, за да играят свободно извън училище. Симпатично и мило момиченце обаче грабна дълга пръчка и започна да тича с нея, размахвайки я срещу съучениците си. Аз, разбира се, веднага прекратих опасната игра, спрях момичето и започнах да обяснявам поучително и строго, че играта с пръчка е опасна – може да нарани и себе си и другите. Паркът бе пълен с хора. Млад мъж в костюм, може би работещ в съседните държавни ведомства, се спря до мен и гневно ми заговори, че имал дете в детска градина и ако неговата учителка си позволи да говори така на отрочето му, щял да й извие врата. Постарах се да запазя самообладание и учтиво го помолих да си върви по пътя. Мъжът обаче сметна, че е редно да продължи и със злобен тон изсъска към мен думите „Пръдла“ – пред децата, пред колежката ми и пред хората наоколо. Честно казано мислех, че учениците ще започнат да се смеят, но за моя изненада те започнаха да се възмущават от „активния“ гражданин. Какво трябва да се направи не знам, но имам усещането, че днешните родители започнаха да предявяват много изисквания, но да носят все по-малко отговорности. На кого да се оплаче един обиждан и тормозен учител? Коя е институцията, на която един учител може да се оплаче от тормоз на родители? Няма такава. Каква защита получаваме ние? Моите наблюдения, а и на хората, с които общувам и работя, са, че днешните деца живеят в среда на безнаказаност, което открива широк път за непозволени действия. Тази безнаказаност се шири в държавата, в обществото. Подрастващите няма как да се окажат в стерилна среда. Чувството, че каквото и да направиш ще отървеш кожата, не остава далечно и за тийнейджърите. Най-коментираният въпрос сред учителското съсловие напоследък са наказанията на учениците. Според най-новите разпоредби на образователното ведомство най-тежките санкции „предупреждение за преместване“ и „преместване в друго училище“ се прилагат само при наличие на информирано съгласие от страна на родителя. Не е ли това предпоставка за безнаказаност. Колко от родителите ще подпишат такъв документ? Иска ми се да вярвам, че можем да се справим с агресията при подрастващите – като родители, учители, общество и държава. Иска ми се да вярвам, че един ден нещата ще се случат и всеки от нас ще знае своето място и това колко може да даде от себе си, за да не страдат децата ни. Колкото и часове по спорт да въведем в училище като една от мерките за справяне с агресията, нищо няма да се получи, докато родители превръщат дворовете на училищата в квартална градинка за люпене на семки, по време на час по физическо. Колкото и да са часовете по физическо възпитание и спорт те няма да могат да се провеждат пълноценно, защото материалната база на училищата е стара и недостатъчна чисто като площ за големия брой паралелки. Колкото и да говорим за агресията нищо няма да се случи, докато има родители, които са пасивни, че синът им си колекционира бойни ножове. Държавата пък е тази, която позволи свободната продажба на хладно оръжие и остави без контрол този процес. Трябва да осъзнаем онази реплика на Чехов, че щом има оръжие на сцената, то неизбежно ще гръмне. И най-агресивното дете не е виновно за своята агресия, защото тя винаги идва някъде отвън – от семейството, филми, телевизия, новини… Няма как да се справим с агресията, ако родителите не осъзнаят, че са основното оръжие срещу нея. Ако в едно семейство има непрекъснати скандали и разправии, няма как детето на това семейство да е мило, кротко и добро. Ако в семейството се заличат цветущите изрази и попържни, ако езикът на това семейството стане мил и приятен, тогава няма как детето да дойде в училище с пъстра палитра от псувни и нагрубявания. Ние като общество трябва да работим за изграждането на авторитета на училището като институция.\nДостойно поведение трябва да имат и родители, и учители, и директори. Трябва да се въведат правила, които да се спазват от всички, без да се правят компромиси заради бройката деца.\nТака е в „белите страни“, където учителят е на почит и уважение. В миналото преди и след 9 септември 1944 г. в училищата е имало и дърпане на уши, и шамаросване, и бой с пръчки. Дори Левски е бил „възпитаван“ така от един свой даскал. Било е пълно безправие за учениците. Не са имали никакви права, а само задължението – да учат. Не казвам и не искам в никакъв случай в българското училище да се върне мракобесието на шамарите. Но все пак в миналото българският ученик е бил много по-грамотен и образован в сравнение с този от днешния ден, на когото са му дадени толкова права и свободи. И чужденци са наричали образованието ни чудо. А днес сме в чудо от него.\nНадя Дикова, учителка\nСъдът остави в ареста ученика, ударил с кол учител в Садово\n5 258 преглеждания


Adidas Universal Sleeve XXL - кожен калъф с лента за издърпване за Samsung Galaxy S4, HTC One, Nokia Lumia 920, Blacberry Z10 и др. (черен), на ТОП Цена — Sim.bg\nКратко описание: Adidas Universal Sleeve XXL - кожен калъф с лента за издърпване за Samsung Galaxy S4, HTC One, Nokia Lumia 920, Blacberry Z10 и др. (черен)\nТова е качествен продукт с продуктов номер 15658 произведен от фирма HTC. Марката HTC се е доказала с времето като изключително качествена и креативна. Може да откриете Adidas Universal Sleeve XXL - кожен калъф с лента за издърпване за Samsung Galaxy S4, HTC One, Nokia Lumia 920, Blacberry Z10 и др. (черен) листнат в категория Samsung Galaxy S3 i9300, на цена 49.00лв. На онлайн магазина ни в този раздел Аксесоари за телефони, Аксесоари за Samsung, Samsung Galaxy S3 i9300 ще откриете разнообразие от продукти на цени за всеки вкус, започващи от 5.00лв до 249.00лв. Голяма част от продуктите - Samsung Galaxy S3 i9300 са специално изработени за конкретния мобилен телефон или таблет.\nПродукта Adidas Universal Sleeve XXL - кожен калъф с лента за издърпване за Samsung Galaxy S4, HTC One, Nokia Lumia 920, Blacberry Z10 и др. (черен) е добавен в сайта на 28 Април 2015


Френска лучена супа по старинна рецепта - Рецепта | Ezine.bg\n» Френска лучена супа по старинна рецепта\n"Всичко, абсолютно всичко, което сте чували за френската лучена супа, е вярно - божествена е "\nбульон - 1 л пилешки от кубчета\nхляб - 6 филии бял\nЛукът се обелва и се нарязва на тънки шайби. Чесънът се нарязва на ситно. В тенджера с дебело дъно се разтопяват 3 супени лъжици масло. Добавя се лукът и се запържва на слаб огън при непрекъснато бъркане, в продължение на 20 минути.\nДобавят се чесънът и 1 супена лъжица брашно. При непрекъснато бъркане се готвят още 3 минути. Добавя се виното и се кипва. Добавя се горещият бульон, половината сол и котлонът се намалява. Вари се под капак 10 минути.\nКората на филиите се маха и хлябът се запържва в малко масло по 2 минути от всяка страна. Половината кашкавал се настъргва. Половината от настъргания кашкавал се добавя към супата.\nРазбърква се и се сваля от котлона. Супата се разпределя в гювечета. Във всяко гювече се слага по едно парче запържен хляб, поръсва се с останалия настърган кашкавал и се пече 3 минути на 200 градуса.\nОстаналият кашкавал се настъргва. Останалото масло се оставя да омекне на стайна температура и се смесва с кашкавала. Добавя се млякото, останалата сол и червеният пипер. Добавя се брашното с бакпулвера и се замесва тесто. Оставя се в хладилника за 20 минути.\nРазточва се на правоъгълник и се реже на ленти с дължина 10 сантиметра и широчина 1. 5 сантиметра. Лентите се усукват на спирали и се пекат 15 минути на 200 градуса. Сервират се горещи към супата.\nМетална поставка за черпак\nРазбърквате и поставяте на място, така че винаги да ви е под ръка, защото малките помощници в кухнята правят готвенето приятно занимание :)\nЛучена супа с хек\nПилешка СупаПилешка супа с ориз\nШкембе ЧорбаШкембе по испански\nЧеснова СупаЧешка чеснова супа\nЗелева ЧорбаСупа от кисело зеле по руски\nПачаСвинска пача чорба с чесън\nКласическа френска лучена супа\nЛучена супа с брашно


Втора вечер протест в Асеновград заради бити млади гребци от роми - По света и у нас - БНТ Новини\nВтора вечер протест в Асеновград заради бити млади гребци от роми\nИ тази вечер хиляди се събраха на протест в Асеновград. Протестът протече при засилени мерки за сигурност и голям брой полицаи. В понеделник гребци от местния клуб бяха нападнати на язовир „Четиридесетте извора" от жители на квартал "Лозница". По-рано през ден полицията и община Асеновград взеха спешни мерки за овладяване на напрежението. На срещата в общината присъстваха вицеприемиера Валери Симеонов и главният секретар комисар Младен Маринов.\n22:55, 29.06.2017 (обновена)\nДо месец ще е готово обвинението за хулиганските действия в Асеновград\nШефът на ОД на МВР-Пловдив: Създава се напрежение между протестиращи и полиция\nПламен Димитров: 70% от българите получават заплата под средната за страната\nВ Сатовча празнуват Деня на чешмата и семейството\nПовторно пръскане срещу кърлежи в Благоевград\nКатастрофа между два автобуса по пътя Бургас - Созопол\nПротестиращите първо се събраха на старата автогара. Тръгнаха към Общината, където 20 минути скандираха "Българи юнаци", опитаха се да преминат полицейския кордон, но бяха възпрепятствани. След кратки преговори бяха пропуснати да стигнат до кръстовището, което свързва Асеновград и Първомай. То беше блокирано около 40 минути. Ето какво казаха протестиращите в началото на шествието.\nАнгел Богданов - баща на пострадало момче: До преди пет години аз също съм тренирал гребане, нямаше такива работи долу, на язовира никога не са се случвали такива работи. Даже в момента децата всички на състезание - всичко е стресирано.\nСилвия Ташева: Доколкото разбрахме, кметът е разпоредил проверка за незаконните колиби в махалата, доколко ще е ефективно никой не може да каже, но най-вече искаме закон и равни както за нас, така и за тях.\nТихомир Бадев: Протестите няма да спрат, докато не бъдат изпълнение исканията ни.\nПовечето протестиращи изразиха недоверие към мерките, обещани от институциите.\n#побой в Асеновград #Асеновград


Първият в света ежегоден фестивал на българското кино извън България навърши десет години! - TVNovini.bg - Новини от България и света\nSo Independent – Ню Йорк започва днес. Десетото, юбилейно издание на фестивалът показва “Българска рапсодия”, „Потъването на Созопол“, “Отрова за мишки”, „Чест“ , “Алиенация”, “Витоша”, “И България е една голяма грешка също”, “Зад кадър” и “Цветът на хамелеона” в киното на Роберт ДеНиро.\nДнес So Independent - Ню Йорк ще започне своето десето издание с българската номинация за Оскар 2014 “Българска рапсодия”, режисьор Иван Ничев и “Витоша” с режисьор Любомир Младенов.\nВ рамките на изданието в Ню Йорк ще се проведе дискусия на тема “25 години свободна България през погледа на Българското кино - развитие и публики”.\nВ дискусията ще участват изтъкнати американски кинематографисти и български кинематографисти живеещи в Америка, с поглед върху българското кино на прехода. Те ще коментират впечатления от над двестате български игрални и документални филма показани в изминалите години от фестивалът на българското кино в Ню Йорк.\nСнощи, в рамките на фестивала, беше открита фотографска изложбата на българската кинооператорка живееща в Канада - Ели Йонова. Фестивалът ще се закрие с “Цветът на хамелеона” - българската Оскар номинация за 2013, представен от своите продуценти Боряна и Владимир Тодорови.\nСамо преди два дни в Сан Франциско успешно приключи So Independent - второто поредно издание на фестивала на западния бряг - So Independent - Сан Франциско. Фестивалът се организира от Фондация за българска култура в чужбина, Национален филмов център, Министерство на външните работи на Република България, Фондация за българо-американски културен обмен - Ню Йорк и Българиан Уайн с подкрепата на Държавния културен институт към министерство на външните работи. Продуцент: United Production.\nПодробната програма можете да намерите на сайта на So Independent: www.soindependentfilmfest.com


Православието като начин на живот - 8 - Страница 34 :: BG-Mamma\nПоследно мнение: 15 юни 2021, 23:28 ч.\n# 495 23 март 2021, 06:19 ч.\nМоже ли линк към предаването? Не съм го гледала, а не мога да коментирам нещо, което незнам.\n# 496 23 март 2021, 12:01 ч.\nот 20 март. Удобно е, могат да се видят и след излъчването!\nКачват ги всички броеве.\n# 497 24 март 2021, 06:26 ч.\nМного ми хареса предаването на мене. Колко са красиви хората, носещи Бог в сърцето си! От интервюираните само Знеполският епископ не ми хареса. Всички други, дори и жената- ендокринолог, ми се сториха много одухотворени, Господ да е с тях винаги 🙏\nХубаво е предаването, много обрано и не излиза с категорична позиция. Само намеква, пък който както иска да го приема.\nПърво за Тодоровден. Да, всички празници са преплетени с езически действия. Затова говорим за църковен празник и народни чествания. Това не е само при нас, но и при другите народи. Затова при една и съща религия обичаите в различните страни нямат нищо общо едни с други.\nХареса ми, че говорят за ваксините. Ние живеем в света и църквата ни трябва да има становище по актуалните въпроси.\nХареса ми и интервюто за поста. И аз смятам, че децата са освободени от него. Какъв грях може да има в едно дете, че да се покайва и да го изкупва?!!!\nУчилището в Ловеч (там ли беше?) е похвално начинание. Дано да се развие.\n# 498 24 март 2021, 10:25 ч.\nАз съм от тези, които са карани да постят в детството си вкъщи и то през целия пост, който аз така или иначе не спазвах, но вкъщи не се е правило изключение за мен относно храната. От 7 г. нататък минавах на причастие след изповед. Тя се състоеше пред дядо, който беше свещеник и беше по - скоро поучаване относно изповедта и тук таме изповядана от мен някоя лъжа или скарване с приятелка. Хич не обичах да постя... Когато, на 18, излязох от дома си първите две години не изпостих и един ден. После това се промени. Невъзможно е да накарам децата ми да постят цял пост, но настоявам преди причастие да имат поне 3 -4 дни пост, както и сряда и петък през останалата част. Ходят на изповед не , защото осъзнават много какво правят, а защото трябва да имат навици и да знаят как да постъпват като православни християни. И да ви кажа един 16 и една 13 годишна имат какво да кажат. като ги гледам само как се държат помежду си , а и нерядко с нас /родителите/, не съм на мнение, че са толкова невинни душици. Но основната ми цел е възпитанието и добрия пример. Много е важно да осъзнаят, че не е лесно да се изповядаш и да се признаеш грешките и е добре да се съобразяват как постъпват, за да не им се налага да го казват Не, че ми се получава на мен, но пък не спирам да опитвам...\n# 499 24 март 2021, 11:22 ч.\nПредаването си го следя от ден първи след създаването му. Винаги чувствам реална духовна среда и много полезни теми и срещи.\nУчилището в Ловеч е единственото православно училище в България и не мога да му се нарадвам. Следях всичко по създаването му.\nСветъл празник Вход Господен в Йерусалим 25. 04.2021. Не ми даде да пиша ново съобщение.\nПоследна редакция: нд, 25 апр 2021, 17:26 от Мигла\n# 500 2 май 2021, 03:08 ч.\n# 501 2 май 2021, 08:25 ч.\nМир и светлина в душите ни.\n# 502 2 май 2021, 09:57 ч.\nПоследна редакция: нд, 02 май 2021, 22:20 от Мигла\n# 503 2 май 2021, 21:33 ч.\nМир и любов в душите и домовете ни!\n# 504 3 май 2021, 22:21 ч.\n# 505 14 май 2021, 13:24 ч.\nЗдравейте и Христос Воскресе!!! 🙏\nНали до Петдесетница така се поздравяваме🤗\nА св. Серафим Саровски винаги е поздравявал така хората. И в допълнение им е казвал " радост моя"!\nЖелая на всички светъл и непоколебим път към Христос, нашия Спасител🙏\nДокато правих пауза с форума, попаднах на едно видео, което исках непременно да споделя с вас.\nЗа нетварната светлина. За Господ.\nСъщият монах има още няколко безценни видеа, които на мен ми дадоха дългоизстрадани отговори.\nмного мило, благодаря, длъжна съм ти.🌹💗🌹\n# 506 14 юни 2021, 15:51 ч.\nЗдравейте православни приятели,\nМакар и да не се причислявам от Вашата деноминация, бих искал да помоля за съвет. Има много хора, които все още не са чули за Благата вест. Как може да достигнем такива хора и да ги насочим към Истината?\nСподелете, ако имате опит в такава насока.\n# 507 14 юни 2021, 16:33 ч.\nОт Свидетелите на Йехова ли сте?\n# 508 14 юни 2021, 16:46 ч.\nПротестант съм, най-близко стоя до баптистите\n# 509 14 юни 2021, 20:48 ч.\nMindstream, добре дошъл!\nаз нямам опит да съм доближила някой до православието или до християнството. Поне не ми е известно да съм повлияла на някой толкова силно, че той да се е обърнал към християнската Църква.\nНо все пак, ще споделя какво мисля.\nМоето убеждение е, че вярата се дава от Бог и това е тайнство, за което няма точни рецепти и начини. Докосването става по волята на Бог, а ако то стане чрез човек, то Бог чрез въпросния човек е докоснал сърцето на друг човек.\nЛично на мен ми е тъжно, че вярата ми дълги години е била хранена с не най- правилната литература, не съм изучавала Евангелието в училище и не съм имала никога свой духовник/изповедник. До преди няколко години дори не знаех за разликите межди католици, православни, протестанти..... доста време и усилия ми трябваха, за да мога все пак малко от малко да се ограмотя. Моята вяра я подхранвам все повече с православни материали, но дали съм православна ( истински православна - каквото и да означава това ), не знам. Кръстена съм в православна църква, търся общуване с православни; ходя в православна църква, моля се с православния молитвослов, чета Псалмите....\nНо понякога чета и други духовни материали... например, ведическа литература (астрология). По някакъв начин и в нея намирам полезни неща и отговори.\nМисля, че винаги ще има хора, които не са чули Благата вест ( според както си се изразил). И това е в реда на нещата. Така е било, така и ще бъде.\nМисля и, че не е необходимо нарочно и насила да се стремим да говорим за вярата и за Спасителя. По- скоро, е добре чрез делата си и личен пример да доближаваме, колкото ни е по силите и осъзнатостта, хората до Иисус Христос.\nПоследна редакция: пн, 14 юни 2021, 20:53 от Катерица


Дева – „Аз анализирам!”\nHome Зодии Дева – „Аз анализирам!”\nот 24 август до 23 септември\nАристотел, Ришельо, Фарадей, Хегел, Кампанела, Иван Грозни, Хърбърт Уелс, Гьоте, Михаил Кутузов, Ръдърфорд, София Лорен, Грета Гарбо, Николай Гяуров\nНакратко: Земен знак, подвластен на Меркурий; работливи, аналитичен и критичен ум; консервативни, педантични.\nЗнакът на Дева е знак на действителния, установения порядък, на яснотата и определеността. Представителите на този знак искат всичко да върви по точно установените правила, всяко действие да има своя собствена определена линия, непредвиденото ги тревожи. Трудно е за тях да се отдадат на някаква страст, която може да донесе неизвестности. Искат всичко да е под техен контрол, макар че не винаги успяват да постигнат това. Не понасят преувеличаването, липсата на мярка в поведението и думите. Обичат умереността, реда, чистотата, точността и имат силно чувство за мярка, което обикновено значи „златната среда”. Родените под знака на Девата мразят несигурността, ексцентричността, импулсивността, неяснотата. Техният девиз е: „Място за всяко нещо и всяко нещо на своето място”. За мнозина от тях този девиз, този вътрешен и външен ред се превръща в натрапчива идея, която понякога ги прави неприятни за околните. Девите си позволяват остро да критикуват всеки, които не отговаря на техните представи за морал, като могат да стигнат и до грубост. Макар и надарени с необикновена интелигентност, те нямат либерален дух.\nЗа Девите е важно цената им да се знае и признава от другите. Страдат, ако се почувстват недооценени. Изпадат в някакво странно настроение и демонстрират обиденост.\nЗа да живее в мир със себе си, роденият под знака Дева трябва да бъде сигурен, че поведението му е ценено и работата му е уважавана. 3а него това е стимул и необходимост. Представителите на зодията не приемат похвали, освен когато са заслужени. Придават им значение единствено когато смятат, че са искрени. Това придобива особена стойност при приятелските и служебни отношения. Девите могат да се жертват за приятелите си, но малките трудности ги объркват и те стават несговорчиви, почти непоносими.\nЦялата сила на Девите е в тяхната схватливост и логиката им. У родените под знака на Дева може да има голям стремеж към култура и морално съвършенство, което идва от стремежът им да принадлежат на себе си и да осигуряват евентуално собствената си безопасност. Те често достигат висоти в областта, в която работят.\nПри други прекалената разсъдъчност довежда до дребнава пестеливост, скъперничеството, догматичност и праволинейност, които ги правят буквално досадни, а тях самите лишава от радостта на живота. Такива хора водят един непоносимо монотонен живот, без надежда за промяна и обикновено остават на едно посредствено ниво в развитието си.\nЖеланията и надеждите на Девите се осъществяват бавно и постепенно, но упоритостта им ги кара да довеждат всичко до край. Затова те сключват обикновено изгодни сделки, бракове, могат да сключат много трудни за другите договори, да водят дълги преговори.\nДевата като човек не търси да доминира, а иска да служи, да подпомага, Най-развитият тип се отдават на една идея и за победата й са способни да се отрекат от много неща.\nКритичният ум на Девите и нравственото им чувство могат да породят дълбоки интимни разногласия в личния живот.\nОтрицателните страни на този знак могат да го направят педант, бюрократ, егоист, дори изтънчен и безскрупулен подлизурко и лъжец, но това се случва значително рядко.\nДевите обичат много колите. Те карат кола с ненадмината точност и сигурност. Колата им е винаги чиста и е в ред. Много добри механици са и обичат сами да си поправят автомобилите, включително и жените.\nВ спорта Девите често избират онези дисциплини, при които техниката, точността и изобретателността са елементи от първа необходимост.\nЖените от този знак не са много различни от мъжете.Те не винаги имат необходимата топлота, за да създадат истинска задушевност. Обичат флирта, в който са невероятно ловки. Голямата им чувствителност прави трудни първите контакти с тях, защото изглеждат различни от това, което са всъщност. Това често се дължи на тяхната свенливост. Когато успеят да установят връзка, те я поставят понякога в опасност поради прекалени анализи и забележки и често гасят въодушевлението у мъжа. Впрочем благодарение на практическото им чувство и на характера им, склонен да се нагажда към всичко, те могат да се променят и тогава, колкото повече човек опознава тяхното чувство, толкова повече ги уважава. Едно от най-положителните им качества е готовността, с която дават помощта си. Сантименталният им живот е не винаги щастлив. Тях твърде силно ги привличат романтични ситуации и е рядкост жена, родена под този знак, да няма усложнения, страдания и трудности в живота си. Но твърде често те самите търсят хора и случки, които да им причиняват емоционален шок, като че ли това запълва някаква друга празнина в живота им.\nБлагоприятни знаци за Девата\nТози знак с толкова сложни аспекти изпитва известни затруднения да се свърже със знаците Близнаци, Стрелец и Риби. Съюз с Козирог, Телец и Рак обикновено има щастлив изход.\nС Овен Девата може да създаде дълбоко приятелство, отношения на взаимен интерес и сътрудничество. Но в един траен съюз като брака могат да възникнат различни затруднения.\nВзаимна е симпатията с Телец. Може да се постигне превъзходно чувство и физическо съгласие и това се дължи, особено на факта, че Телецът харесва много склонността на Дева към вярност.\nС родените под знака Близнаци може да се постигне силен съюз с разбирателство в културната и духовна област. Трябва обаче да се избягват трайните сантиментални връзки. Само ако срещите са редки, един такъв съюз може да просъществува по-дълго време.\nБогатият вътрешен живот на Девата и Рака позволява да се намери лесна почва за разбирателство, но твърде голямата разсъдливост на Девата може да се противопостави на твърде голямата чувствителност на Рака, а последният не е от най-търпеливите.\nСътрудничеството между знаците Лъв и Дева е твърде действено. Физически те също си допадат и този фактор обикновено води до щастлив съюз, основан на взаимно уважеше.\nСъс собствения си знак родените под Дева трудно могат да осъществят траен и благотворен брак. Като приятели и сътрудници те могат да имат сърдечни отношения.\nСъс знака Везни могат да се установят приятелски отношения, но чувствителният и критичен характер на Девата често довежда до усложнения.\nТрайни връзки със Скорпиона са невероятни. Разликата в характерите рискува да причини страдания на Девата, които обаче могат да бъдат преодолени от магнетичната и властна природа на Скорпиона. Характерът на единия може да допълни недостатъците на другия и да се стигне до щастлив край, но Скорпионът рядко проявява толкова търпимост спрямо Девата.\nВъпреки физическо привличане Стрелецът и Девата са малко склонни да образуват съюз. Това, което особено ги разделя, е твърде различният начин, по който двамата гледат на живота. Те се разбират само в духовната област, ако Стрелецът изтрае догматизма на Девите.\nС Козирога Девата има много допирни точки, макар че двамата изпитват известни затруднения да се разбират в подробностите. Те се привличат силно и могат следователно да имат дълготрайни отношения, както в работата, така и в личния живот.\nМакар че Водолей упражнява силно физическо привличане спрямо Дева и между тях се постига забележително разбирателство в началото, рядко се осъществяват трайни връзки.\nЗнакът Риби несъмнено привлича Девата, но различията в характера са значителни. Връзката между два знака е възможна, но те веднага встъпват в борба помежду си. Сполука с децата и във финансовата област може евентуално да смекчи недоразуменията.\nДецата Дева са мъдри и разумни не според възрастта си. Твърде чувствителни, те често срещат известни трудности в отношенията си с другарите по игра, които им се струват твърде импулсивни и тиранични. Много докачливи и впечатлителни те предпочитата самотата. Човек трябва да се отнася към тях с голямо внимание, защото лесно се съкрушават. Обикновено имат крехко здраве и предпочитат да се занимават в дома си. Четат, пишат и рисуват с удоволствие, обичат точните, изискващи търпение игри, както и домакинската работа. Понеже са твърде интелигентни и преждевременно зрели, не е добре да бъдат насилвани да учат, защото после да страдат от преумора или изпадат в досада от ученето. Много зле им се отразяват разправиите в семейството. Младите Деви имат нужда понякога да бъдат освободени от колебанията си и от прекалената си усърдност. По-късно тази старателност ще се превърне в сериозно неудобство в живота им, ще ги направи педанти.\nТрябва да им се вдъхва и смелост, каквато обикновено им липсва.


11-годишно момче от Асеновград вече е студент по програмиране - Mediapool.bg\n11:02 | 18 март 2019 | 4 коментара\n11-годишен ученик от Асеновград вече е студент в Софтуерен университет в София. Въпреки крехката си възраст, Димитър Самаров взема първия си изпит с блестящ резултат - 250 от 300 възможни точки. Момчето учи предимно онлайн, за да не пропуска и часовете в училище, съобщи БНТ.\nДори майка му в началото се е съмнявала, че ще успее и го предупредила, че вероятността да го приемат е много малка.\n“Той дойде много развълнуван и каза: аз имам 5.60 на изпита! Резултатът е много висок“, разказва майката Ралица Самарова.\n“Не беше твърде тежък изпитът, важното е да не се притесняваш. Няма нищо страшно да сбъднеш мечтите си, просто трябва да вярваш в себе си“, разказва момчето.\nОсвен към компютрите, Димитър проявява интерес и към танците. Има завоювани над 25 медала, половината от които златни, в категорията “Изгряващи звезди” - латино и стандартни танци.


В края на 2015 година Европейският парламент и Съветът на Европейския съюз (ЕС) приеха два законодателни акта, с които фундаментално промениха законодателството в областта на търговските марки.\nТези два ЕС законодателни акта в областта на търговските марки са:\n• Регламент (ЕС) 2015/2424 на Европейския парламент и на Съвета от 16 декември 2015 година за изменение на Регламент (ЕО) № 207/2009 на Съвета относно марката на Общността и Регламент (ЕО) № 2868/95 на Комисията за прилагане на Регламент (ЕО) № 40/94 на Съвета относно марката на Общността и за отмяна на Регламент (ЕО) № 2869/95 на Комисията относно таксите, събирани от Службата за хармонизация във вътрешния пазар, наричан по-надолу Регламентът\n• Директива (ЕС) 2015/2436 на Европейския парламент и на Съвета от 16 декември 2015 година за сближаване на законодателствата на държавите членки относно марките, наричана по-долу Директивата.\nЕдна от основните промени е новата дефиниция за марка на Европейския съюз, в резултат на което от 01.10 2017 изискването за графично представяне на знака при подаване на заявка за марка на Европейския съюз отпадна. Марките на Европейския съюз вече могат да бъдат представени във всяка подходяща форма чрез наличните модерни технологии, стига представянето им да бъде ясно, точно, самодостатъчно, достъпно, понятно, трайно и обективно. Промяната роди няколко нови видове марки, които досега не съществуваха, със съответните изисквания за тяхното представяне. Това са позиционната марка, марката с мотиви, марката на движение, мултимедийната марка, холограмната марка и звуковата марка, представена чрез аудио файл, което до 01.10.2017 не беше възможно.\n1. Нови видове марки за държави-членки на ЕС:\n– Позиционна марка\n– Марка с мотиви\n– Марка на движение\n– Мултимедийна марка\n– Холограмна марка\n– Звукова марка\nАко се интересувате от регистрация на марка, може да прочетете също Регистрацията на марка и Класификация на стоки и услуги при регистрацията на марка.\n2. Какво приложение има Директивата спрямо държавите-членки на ЕС?\nСрокът изтече на 14.01.2019.\nПо отношения на България Комисията на ЕС може да започне процедура за нарушение, в резултат на което на България да бъдат наложени глоби.\nМоля, имайте предвид, че статията е актуална към 11.07.2019 и всеки случай е строго индивидуален. Настоящата статия служи само за информация и не представлява конкретен юридически съвет. Поради което, преди да предприемете конкретни действия, както и ако не сме успели да отговорим на всичките ви въпроси, ви препоръчваме да се консултирате с нас , а ние ще се радваме да ви съдействаме. Всяка първа консултация при нас е напълно безплатна!\nПредишнаСлед промени отпадат или се променят важни изисквания към бизнеса по Закона за мерките срещу изпирането на пари\tСледващаНовите търговски марки са вече в България! От 17.12.2019 нов ЗМГО.


Топ Идеи за подаръци за вашите важни други | euroleft.com\nHome / Връзки / Топ Идеи за подаръци за вашите важни други\nПразниците са чудесно време на годината, но те също могат да ви причинят малко стрес по отношение на това, какво да получите за вашите значими други. Ако не сте сигурни как да се доближите до настоящата ситуация, важно е да не забравяте, че ключът към успешното даряване на празнични празници е да се впишат желанията, интересите и страстите на партньора ви. По този начин вашият партньор ще намери вашето подарък безценно, независимо от цената. Ето 10-те най-добри идеи за подаръци за празнични празници, които ще ви дадат на партньора си само да ви похвалят.\n1 Фото-тематичен подарък\n2 Ден в СПА\n5 Вълнуващо събитие\n6 Нещо ново\n7 Нещо необходимо\n9 Нещо сантиментално\n10 Ръчно изписана бележка\nЧудехте ли се какво да правите с всички онези очарователни самоубийства, които взехте заедно? Съхранява ли се на телефона ви на постоянно високо, заради снимки от романтичното ви уикенд? Ако искате партньорът ви да получи представа колко ви е грижа, не търсете нищо повече от персонализиран подарък за снимки. Независимо дали създавате фотоалбум, календар, чаша или дори възглавница с лицата си на него, вие сте длъжни да видите усмивка на лицето на партньора си с този подарък по поръчка.\nДен в СПА\nМоже ли вашият партньор да се позабавлява? Планирането му за масаж, лицева кална вана и / или ден в СПА център може да бъде точно това, което вашият партньор трябва да релаксира, подмладява и опреснява за Нова година. Докато проблемите на партньора ви се стопят в сауната, този подарък може да запази своята страст за вас.\nАко ще отидете на маршрута за дрехи за тазгодишния подарък, важно е да намерите нещо, което да остане вярно на специалния стил на вашия специален човек. Има ли дизайнер, който обича? Определен цвят? Специално прилягане или нарязване? Вместо да давате родово облекло, което може да е било от неговата или нейната велика леля, изберете нещо конкретно, което може да дойде само от неговия или нейния страхотен приятел или приятелка.\nВашият партньор е обсебен от технологията? Има ли някаква притурка, устройство или аксесоар, на които той или тя е имал своето око? Ако искате да изненадате техния съучастник с нещо смайващо, независимо дали е гласово контролиран говорител или слушалка за виртуална реалност, реалността на вашите страхотни умения за подарък ще стане очевидна през този празничен сезон.\nЛюбимият ви комик на любимия ви пътува във вашия район? Има ли музикална музика, която приятелката ти би искала да види? Билета за голям подарък за празници е да си купите билети, а ако искате да направите подаръка на партньора си наистина изпълнен с всяко отношение, като го вземете на концерт, шоу или спортно събитие, може действително да покажете колко ви е грижа.\nАко искате да дадете на партньора си нещо, което знаете, че той или тя ще хареса, замяната и / или модернизирането на определени елементи винаги е добър вариант. Дали приятелката ви остави якето си във филмите? Портфейлът на гаджето ти ли се носи заедно? Обръщайки внимание на състоянието на конкретните вещи на партньора си, може да му помогне да осъзнае колко принадлежите заедно.\nАко искате да демонстрирате уменията си за слушане, както и уменията, които дават дарбата, изберете елемент, който вашият партньор има нужда, е стъпка в правилната посока. Дали вашият приятел непрекъснато заблуждава ключовете си? Дали приятелката ви винаги е студена? Чрез намиране на решения на обичайните проблеми и опасения на партньора си вашият подарък може да има смисъл по много начини.\nДруга идея за подарък, която трябва да впечатли, всъщност е тази, която партньорът ви не може да развие. Вместо това можете да изберете да създадете приятно преживяване за партньора си, което никога няма да забрави. Независимо дали става дума за вечеря в най-горещия ресторант в града, дегустация на вино в лозя или фотосесия с професионален фотограф, изненадващо, че партньорът ви с неочаквано преживяване и / или разходка може да бъде забавна игра за типичен и осезаем празничен подарък.\nПомниш ли къде беше първата ти среща? Първата ти целувка? Първият път, когато казахте: "Обичам те?" Вземете меда си надолу по пътя на паметта и обратно към местата на смисъл във вашите взаимоотношения може да бъде сладък подарък за празник, който позволява на партньора ви да разбере колко далеч сте се събрали, както и колко сте развълнувани за бъдещето.\nРъчно изписана бележка\nАко искате да добавите нещо специално към подаръка си, независимо от вида или съдържанието му, ръкописната бележка може да бъде перфектният начин да дадете още по-лично докосване до подаръка си. В днешния свят на текстове, имейли и съобщения в Facebook една ръкописна бележка за Вашия значителен друг може наистина да направи значително въздействие този празничен сезон.


U11: ДФК "ОРЛЕТА" СРАЗИ ФК "СПАРТАК" (ПД) С 4:1 - ДФК ОрлетаДФК Орлета\nU11: ДФК „ОРЛЕТА“ СРАЗИ ФК „СПАРТАК“ (ПД) С 4:1\nОтборът на ДФК „Орлета“ U11 записа изразителна победа над ФК „Спартак“ (Пловдив) в среща от първенството по Футбол 7 (А-група) родени 2010 година. Момчетата на Стоян Костов победиха с 4:1 “гладиаторите” на изкуствения терен на СУ “Софроний Врачански” град Пловдив.\nПрез първата част „орлетата“ владееха инициативата, но резултата беше 1:1 след гол на Антон Катранджиев. Отново той през втората част покачи на 2:1. Третото полувреме ДФК „Орлета“ натисна своя съперник и след две попадения на Мариян Червеняков сложиха точка на спора.\nФК „Спартак“ (Пд) – ДФК „ОРЛЕТА“ 1:4 (1:1; 1:2; 1:4)\n1. Александър Георгиев Янев\n9. Димитър Ангелов Гергински\n17. Антон Пламенов Катранджиев GoalGoal\n14. Мирослав Станиславов Мишев\n◂ U12: ДФК „ОРЛЕТА“ И ФК „КРОНОС-2016“ (ПД) ЗАВЪРШИХА 1:1 В ЗДРАВА БИТКА НА ФУТБОЛ 9\nU17: ДФК „ОРЛЕТА“ С ПОБЕДА НАД ОФК „КАРНОБАТ“ ▸


01 Март 2021, 21:58 Новини от Bpost\nНачало»Top 25 Facebook игрални приложения към октомври 2011\nСлед като дебютира под No.3 в класацията на AppData за най-експлоатираните гейм приложения във Facebook към месец септември 2011 г. на среднодневна база и под No.5 в тази на приложенията с най-голям месечен трафик, през изминалия месец The Sims Social привлече близо 42 млн. нови потребители в страницата си, в резултат на което се изкачи до вторите позиции и в двата чарта.\nНито една друга игра от Топ 25 на най-популярните Facebook гейм приложения към октомври 2011 г. няма ръст в потребителите, надвишаващ 2.5 млн. души, какъвто е отчетен при Social Empires, и след дългия период на абсолютна хегемония от страна на CityVille, която продължава да е No.1 и в двата чарта, най-после има заглавие, което се явява сериозен конкурент на блокбъстъра на Zynga.\nКъм 7 октомври, среднодневните активни потребители на The Sims Social са достигнaли 9.5 млн. (при 15.2 млн. за CityVille), а месечните – 66.5 млн., което е само с 8 млн. по-малко от тези на CityVille.\nСъщевременно, новото заглавие на Zynga - Adventure World, което се появи на хоризонта в началото на септември, набързо привлече огромна армия от активни месечни потребители – 35.7 млн. (3.5 млн., от които - активни среднодневни), давайки сериозна заявка за първото място в по-далечна перспектива.\nОт гледна точка на месечния трафик, отколешните хитове на Zynga - Texas HoldEm Poker и Farmville, имат незначителен пасив спрямо Adventure World, докато активните им среднодневни потребители са близо два пъти повече, въпреки спада в трафика и на двете страници.\nВсъщност FarmVille е играта от Топ 25 АДП с най-сериозен отлив – малко над 900 000, докато в Топ 25 АМП големият губещ е Empires & Allies -14.3 млн. потребители по-малко спрямо началото на септември.\nTexas HoldEm Poker и Pioneer Trail също търпят загуби на потребители в особено големи размери и въпреки това, Zynga, които подготвят старта на собствена социална мрежа с акцент върху игрите, все така остава компанията с най-много активни потребители.\nСред заглавията, които са изпаднали от класациите през изминалия месец, е Monster Galaxy, за сметка на ренесанса на Zuma Blitz, а сред тези, които излязоха преди броени дни, но набират скорост и най-вероятно ще дебютират в Топ 25 в началото на ноември, е Mafia Wars 2 (отново на Zynga).\nПоради корекция в отчитането на действията на потребителите, на база на които се генерират статистическите таблици, в следващото издание на класациите най-вероятно ще се наблюдава спад във всички цифри, който ще остане изолиран случай.\nTop Social Games Facebook Zynga Cityville Sims Social Adventure World Texas HoldEm Poker Monster Galaxy\nZynga пускат собствена социална мрежа, обявиха "най-красивата си игра" – CastleVille


военен конфликт | Intidar\nTag Archives: военен конфликт\nСрамна атака над флотилията към Газа!\n41 коментара Posted by Ruslan Trad в май 31, 2010\nИзраелски морски пехотинциза взели на абордаж един от корабите от т.нар. „Флотилия на свободата„, при което е възникнал сблъсък между екипажа и военните.\nМедиите съобщават за загинали. Според информация на БиБиСи най-малко 10 души са загинали, а около 30 са ранени. Според данните на Mig.news 15 са загиналите, а ранените над 50. Кореспондент на „Ал Джазира“, който пътува на един от корабите, съобщава, че ранен е капитанът, съобщава News.Bg.\n„Флотилията на свободата“ е сбор от кораби на активисти от цял свят, целяща да достигне Ивицата Газа и да достави хуманитарна помощ на населението там. Тъй като на територията на Газа действа пълна блокада от израелската армия, действията на активистите, представители на граждански организации, бяха възприети като атака над израелската територия и тази сутрин морски пехотинци удариха флотилията, като над 16 души са убити, членове на различни обществени организации от цял свят.\nТова може да предизвика международен скандал, тъй като Турция бе изпратила хеликоптери, за да пазят активистите, сред които има и много граждани на Турция. Нападението Турция възприе много тежко атаките, като протестите по-рано пред представителствата на Израел в Истанбул и Анкара, прерастнаха в опит за нахлуване в сградите.\nНад 2 500 000 публикации само за Газа бяха отчетени до вчера към 2 сутринта. В Twitter тагът #flotilla стана на първо място в САЩ, Канада и някои европейски страни. След атаката тои брой се увеличава.\nНападението е срамно. AFP напомнят, че в нападението над корабите тази сутрин са убити повече хора, отколкото загиналите от палестински ракети между 2007-2009 г. Никой не си е позволявал да напада мирни протестиращи, доставящи хуманитарна помощ. В Газа населението няма право да поправя разрушени сгради, затова част от товара са строителни материали. От България са осигурени 3 камиона с материали, които се намират на един атакуваните кораби. Вчера активистите от България се завърнаха в София успешно.\nComments, Intidar новини, Middle East, Press, World news\tГаза, Израел, военен конфликт, нападение, flotilla


Днес настъпва 26-ти лунен ден: бъдете внимателни към изпратените от съдбата знаци - Астрология - Edna.bg\nДнес настъпва 26-ти лунен ден: бъдете внимателни към изпратените от съдбата знаци\n19.07.2017 12:30 14244\nЛуната продължава да е в знак Телец до 10:32 ч. След това преминава във въздушният знак Близнаци.\nЛуната е намаляваща и не е благоприятно за предприемане на важни стъпки.\nДобре е да изчакате да мине новолунието и да стане растяща.\n26-ти лунен ден (от 02:23 ч. нататък) е ден на мъдростта и познанието на тайните, но повече в общуването с хората и предаване на опит.\nБъдете внимателни към тайните знаци изпратени ви от съдбата. Постарайте се да мислите само положително. Създадените през този ден мисли могат съществено да повлияят на вашето бъдеще.\nМного енергия отива за празни приказки - следете за думите си или по-добре замълчете. При спорове не се стига до добри резултати. Това е един от опасните критични дни, през който хората са предразположени повече към конфликти.\nСъществува опасност да изразходвате енергията си напразно. Затова се препоръчва да се въздържате от активни действия, да почивате и да не хабите силите си.\nНеобходимо е да се откажете от ненужните връзки и контакти, да избирате хората, с които общувате. Днес не си струва да предприемате и да започвате нищо, тъй като всичко ще донесе само загуби и вреда.\nСега хората са склонни към глупаво поведение, да прахосват пари на вятъра, да правят ненужни покупки. Има голяма вероятност от кражби и загуби. Трябва да бъдете максимално сериозни и внимателни.\nБъдете предпазливи – не допускайте високомерие от ваша страна, тъй като може много да загубите. Не се препоръчва физическото натоварване. Трябва да избягвате димът и задимените помещения. Няма да е зле, ако в този ден се ограничите от храна и секс, тъй като лесно се изразходва ценна енергия за ненужни цели.\nЗа бизнес е опасен този период.\nЗа предпочитане е да се отложат финансовите операции, въздържайте се от сключване на сделки, договори и всякакви търговски операции.\nСчита се, че всички дела, свързани с бизнеса, в този ден са обречени на неуспех, даже, ако в началото всичко да изглежда, че върви добре. В работните колективи могат да възникнат също скандали и спорове. Може поради амбиции да се оспорват авторитети и има шансове това да премине в изясняване на отношения.\nИ понеже все пак трябва да се работи, то нека работата да бъде лека и да не изисква излишно напрежение на силите. Подстригване и подравняване на косата не планирайте.\nТова може да доведе до сриване на вътрешната енергия и до депресии. Размахайте коси, срешете ги и излезте на улицата с непокрита глава дори за малко. В този ден вашите коси са настроени за интензивно поглъщане на енергиите на Природата – Вятъра, Слънцето и Въздуха.\nИзточник: Ивелина Пенчева/ Тайнството Живот


Берлин Бранденбург Вили Бранд и "Нощта на нощите"\nБерлин Бранденбург Вили Бранд и "Нощта на нощите" (видео)\nВсе още сме на един месец от откриването на летище Берлин Бранденбург Willy Brandt, третото по големина в Германия. относно големият ден Казах ви повече и посочих известна информация, налична по това време. С наближаването на датата обаче започват да се появяват все повече "тайни" за голямото откриване.\nС откриването на новото международно летище Willy Brandt в Берлин Бранденбург (IATA: BBI) 2-те съществуващи и действащи в момента летища (Шьонефелд и Тегел) ще бъдат затворени и цялото оборудване ще бъде преместено в новия „дом“, включително персонала.\nИнтересната част започва сега. Организаторите обявиха, че този ход ще бъде по-голям, отколкото през 1999 г., когато правителството се премести от Бон в Берлин. Служителите започнаха да събират 55.000 550 кубически метра оборудване. Направих изчисление и се оказа, че цялата техника може да се транспортира с над 100 мега-камиона (камион има около 3м2). Операциите по преместване вече са започнали, но по-голямата част от оборудването ще бъде преместено през нощта на 3 срещу XNUMX юни, оттам и "нощта на нощите", когато някои от улиците на Берлин ще бъдат блокирани, за да може колоната от камиони да премине. Наземните действия ще бъдат подкрепени и от флота от товарни самолети.\nСнимки с Berlin Brandenburg International на работа\n„Това е първият път, когато две летища ще бъдат преместени за една нощ, буквално!“, изявление на Лейф Ерихсен, говорител на новото летище.\nСлужителите са подготвени и за леко неприятни ситуации, които неизбежно ще възникнат. Летището е като по-малък град и летищните власти призоваха няколко експерти в Мюнхен да организират цялата операция.\nБерлин Бранденбург Вили Бранд отвътре - симулация\nНовото летище ще замени останалите 3 съществуващи в Берлин (едно е затворено през 2008 г.) и ще създаде повече от 40 000 нови работни места. Той ще бъде център за авиокомпании: Air Berlin, EasyJet, Germany, Germanwings и Lufthansa. Той ще бъде 3-ият по големина в Германия и 13-ият в Европа.\nБерлин Бранденбург Willy Brandt се намира на 18 км южно от центъра на Берлин, а няколко шосета и железопътни линии ще осигурят връзки между летището и германската столица.\nБерлин Бранденбург Вили Бранд снима от високо\nГигантската конструкция се простира на 1.470 хектара. Впечатляващи ще бъдат 33.000 6 квадратни метра стъклен терминал, висок 104 етажа, вътре в който ще работят 200 гишета и 27 вендинг машини за регистрация. Най-съвременни технологии, специално изработен дизайн, ясни линии и архитектурни елементи, принадлежащи към тенденцията Баухаус, пазаруване, десетки ресторанти и кафенета ще очакват приблизително 50 милиона пътници през първите месеци след отварянето. Планира се летището да превозва до XNUMX милиона пътници годишно.\nЩе се върнем с информация и с нетърпение очакваме тържественото откриване. Berlin Tegel ще бъде затворен на 2 юни 2012 г, а AirBerlin ще бъде домакин на специално тържество. Същата нощ, около 22.50 часа, полетът ABB1000, изпълняван от AirBerlin, ще излети. Това ще бъде последното излитане на пътнически самолет. Тогава светлините на ветеранското летище ще изгаснат.\nAirbus A380-900, бъдещето на суперджъмбо (видео)\nЛетище Яш ще бъде затворено за модернизация на пистата - 4-14 юни


Понеделник, 28 Ноември 2016 09:10\nХаресвам историята на преживяването, близко до смъртта – ПБС, на моята скъпа приятелка Анита Мурджани. Разказана е в изумителната й книга „Умирайки, да бъда себе си”, която ви препоръчвам да прочетете. ПБС на Анита ни учи по много убедителен начин, че притежаваме способността да избираме посоката на живота си, както и паралелните реалности, отговарящи на тези избори.\nСлед като се бори четири години с лимфом на Ходжкин, тялото на Анита започва да умира поради отказ на органите да функционират. Дават й само 36 часа живот. Тя се люшка между съзнание и безсъзнание и чувства, че духът й напуска телесната си обвивка. В това безтелесно състояние Анита усеща, че е обградена от дълбока и безусловна обич. Съзнанието й е кристално ясно и тя научава защо се е разболяла, каква роля играят членовете на семейството й и най-вече защо се е родила…\nВ този момент Анита разбира огромния потенциал на всяко човешко същество да създава живот. Даден й е изборът да продължи в нефизическата сфера, като позволи на тялото си да умре, или да се върне към живота и да научи ближните си колко великолепни сме всички и че имаме силата да сътворяваме рая на Земята. Анита се безпокои, че ако се върне към физическото си тяло, ще продължи да бъде болна. В отговор й се посочва, че нейната реалност ще се определи от решението й дали да живее, или да умре. Ако избере да живее, тялото й ще се излекува много бързо. Ако избере да умре, тялото й ще умре поради органна недостатъчност. Ето как Анита описва преживяването си:\nДадоха ми да разбера, че (след като бях взети проби от органите ми, но резултатите още не бяха готови) ако избера живота, резултатите ще покажат, че органите ми функционират нормално. Ако избера да умра, резултатите ще покажат органна недостатъчност вследствие на рак като причина за смъртта. Чрез своя избор щях да бъда в състояние да променя резултатите от тестовете! От онази страна времето сякаш има съвсем различен смисъл. Чувствах, че всички възможности съществуват едновременно – зависи само коя от тях избираш. Нещо като да пътуваш с асансьор в многоетажна сграда и ти да решиш на кой етаж да слезеш. След като пред мен са всички бъдещи възможности, от които да избирам, предполагам, че съществуват и всички минали сценарии. Така че изборът ми на бъдеща възможност, ще определи автоматично и миналото, което върви заедно с нея. Аз избрах живот, което се отрази и на миналото – резултатите от тестовете за функцията на органите ми бяха в съответствие с избора ми. Когато ми бе представен изборът, аз всъщност имах видение за резултатите. Най-горе на лабораторния лист пишеше: „Диагноза: органна недостатъчност.” И по-долу: „Смърт поради органна недостатъчност, причинена от лимфом на Ходжкин”. Когато видях доклада в действителност, след като се върнах, листът изглеждаше почти по същия начин. Най-горе пишеше дословно: „Диагноза: органна недостатъчност”, но по-долу се четеше: „Няма данни за органна недостатъчност”. Кожата ми настръхна, като знаех какво можеше да пише в доклада. Открих, че след като съм осъзнала коя съм наистина и съм разбрала великолепието на истинския си Аз, ако избера да се върна към живота, тялото ми ще се излекува бързо – не за седмици или за месеци, а за броени дни! Знаех, че докторите няма да открият и следа от рака, ако избера да се върна в тялото си!... Разбрах, че тялото ми е само отражение на вътрешното ми състояние. Ако вътрешният ми Аз осъзнава своето величие и връзката си с всичко, което е, тялото ми скоро ще отрази това и ще се излекува бързо.\nПредставата на Анита за живота и за това, което е тя, се трансформира толкова драматично чрез преживяването й от другата страна, че всяка клетка от тялото й бързо отразява нейното ново разбиране. Когато я приемат в болницата, тя има тумори в тялото си с големината на лимони. Дни след като излиза от комата, туморите вече са се свили със 70%. А пет дни след постъпването й е изписана, защото в тялото й няма данни за рак. Седмица по-късно Анита отпразнува рождения си ден и своя нов живот, като завежда семейството си на вечеря в любимия си ресторант.\nИз книгата "Пътуване в минали животи" на Мира Кели


Пътят към реализирането на мечтите ни | spisanievip.com\nНачало » Избор на редактора » Пътят към реализирането на мечтите ни\nПътят към реализирането на мечтите ни\nВидео, което показва как 6 амбициозни хора преодоляват страховете си\nЗа да бъде създадено това вдъхновяващо видео, 11 000 души са били помолени да отговорят на въпроса: Какво стои между вас и мястото, където искате да бъдете?\nКогато екипът на SoulPancake (създателите на това видео) задават въпроса си, те са очаквали отговори като: пари, стрес, липса на мотивация, задължения, здраве и т.н. За тяхна изненада обаче, отговорът на въпроса е друг: страхът.\nТози клип разкрива историята на шест души, които са преодолели страховете си и въпреки съмненията са успели да постигнат целите си. Видеото разказва за един млад човек, който иска да стане професионален боксьор, но отпада още в първия кръг на ринга по време на първия му мач в кариерата. Макар, че най-лесно е да се откаже и да окачи боксовите ръкавици на стената, той е решен да работи усилено, за да усъвършенства техниката и знанията си и да реализира мечтата си.\nВижте още: Никога не се отказвайте от мечтите си\nТова вдъхновяващо видео има за цел да насърчи хората да преодолеят страховете си и да приемат предизвикателството на провала, което ще ги направи единствено по-силни.\nХората често ще ви казват повече „не“ отколкото „да“. Не приемайте отрицателния отговор. Продължавайте да се борите!\nПътят към реализирането на мечтите ни в кратко съзерцателно видео\nЕтикети: мечти мотивация реализация Страх\nПредишна статия Мотивация в стил “Стивън Спилбърг” Следваща статияИзползване на системи за родителски контрол\nТим Хауърд не е футболист. Той е национално съкровище. Това бяха отзивите на американците след мача с...


Нов модерен футболен терен в комплекс "Изгрев" - burgas.utre.bg\n22 октомври 2018, 18:00 | burgasutre.bg\nС водосвет и богата шоу програма официално беше открит новият модерен футболен терен в комплекс "Изгрев", който изцяло ще задоволява нуждите на трениращите в "Нефтохимик" над 300 деца и юноши.\nОколо 1000 души, сред които много родители и близки на бъдещите звезди, бяха дошли, за да се насладят на новата придобивка.\nСред официалните гости бяха зам.-кметът на Община Бургас д-р Лорис Мануелян, депутатът Галя Василева, общински съветници, начело с председателя Костантин Луков, бизнесмени.\nЛентата преряза д-р Мануелян. "Надявам се на това уникално футболно игрище да израснат новите големи имена на бургаския и българския футбол", заяви заместник-кметът.\nСлед богатата музикално-развлекателна програма официално бяха представени всички формации от детско-юношеската школа на "Нефтохимик", което предизвика бурните аплодисменти на зрителите.\nНа новия футболен терен, който е с размери 93 на 52 метра с изкуствено тревно покритие и трибуни с 215 седящи места, ще могат да водят тренировки и да играят официални мачове всички детско-юношески отбори на "Нефтохимик".